
Kako se klanja ***[dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Kako se klanja dženaza namaz?

***[Dženaza](https://pitajucene.com/search/d%C5%BEenaz/questions/ "Pretraži pitanja o dženazi")*** se klanja na sljedeći način: Treba donijeti početni tekbir, nakon kojeg odmah treba učiti euzubilu, i ne treba se učiti početna ***[dova](https://pitajucene.com/search/dova/questions/ "Pretraži pitanja o dovama")***.  

Potom će se proučiti bismilla i Fatiha, a nakon toga će se donijeti tekbir. Poslije tekbira se uče salavati na Poslanika, sallallahu alejhi ve selleme, a to su oni salavati koji se uče u namazu na sjedenju.  

Zatim će se ponovo donijeti tekbir, te nakon njega učiti ***[dove](https://pitajucene.com/search/dove/questions/ "Pretraži pitanja o dove")*** koje su predajama prenesene, kao što je: Allāhumma-gfir lehū ve-rhamhu ve ‘āfihi va’fu ‘anhu ve ekrim nuzulehu ve vessi‘ mudhalehu vagsilhu bil-mā’i ves-seldži vel-bered ve neqqihi minel-hatājā kemā neqqajtes-sevbel-ebjeda mined-denes ve ebdilhu dāren hajren min dārihi ve ehlen hajren min ehlihi ve zevdžen hajren min zevdžihi ve edhilhul-Džennete ve e’izhu min ‘azābil-kabri ve min azābin-nāri, vefsah lehu fī kabrih, ve nevvir lehū fīhi.  

Ukoliko umrla osoba bude žensko neće se učiti Allahumma-gfir lehu, nego: Allahumma-gfir leha.  

Ukoliko umrla osoba bude dijete učiće se: Allāhummedž’alhu li vālidejhi feretan ve edžren ve šefī’an mudžaben. Allāhumme seqqil bihi mevāzīnehumā, ve e’azim bihī udžūrehumā, ve elhiqhu bi sālihi selefil-mu’minīn, vedž’alhu fi kefāleti Ibrāhīm, ve qihī bi rahmetike ‘azābel-džehīm.  

Potom će se donijeti još jedan tekbir, nakon kojeg se ništa ne uči, nego se malo sačeka, a onda preda selam samo na desnu stranu.1


fusnota:  

1 Vidjeti: El-Munteka min fetaval-Fewzan, 3/94.


***[Salih ibn Fevzan el-Fevzan](https://pitajucene.com/search/Fevzan/answers/ "Pretraži odgovore od Salih ibn Fevzan el-Fevzan")***


Prijevod: ***[Senad Muhić](https://pitajucene.com/search/Senad+Muhi%C4%87/answers/ "Pretraži odgovore od prof. Senad Muhić")***


Revizija:  

***[Ersan Grahovac](https://pitajucene.com/search/Ersan+Grahovac/answers/ "Pretraži odgovore od prof. Ersan Grahovac")***  

<https://islamhouse.com/bs/fatwa/320343/>


